Maka emas itu pun disuruhnya sedekahkan oleh Baginda pada biduanda yang empat puluh itu hamburkan pada segala rakyat, sekalian datuk-datuk, fakir dan miskin, ratalah habis dapat segala rakyat di dalam negeri Melaka itu, sampai habis pada segala teluk dan rantau sungai dan jajahan yang takluk ke Melaka itu, seorang jua pun tiadalah helat lagi daripada laki-laki dan perempuan daripada kecil dan besar, semuanya habis menerima sedekah daripada Raja itu.